พ่อ 65 ปี เป็นโรคความดันและโรคไขมัน มา 3-4 ปีแล้ว ทานยาและคุมความดันได้ดีมาตลอดค่ะไปตรวจล่าสุดพบว่ามีค่าครีเอตินีน 2.2 เกินเกณฑ์ผิดปกติ เข้าข่ายไตเรื้อรัง นัดตรวจอีก 1 เดือนว่าค่าไตจะลดลงไหมท่านบ่นว่า ปวดเมื่อยเนื้อตัว แขนและขามาก มีตะคริว อ่อนเพลีย ปวดศีรษะอยากทราบว่าอาการเหล่านี้เกิดจาก ไตเรื้อรัง หรือ ผลข้างเคียงของยาลดไขมัน ต้องรีบไปพบแพทย์เพื่อปรับยาไหมคะยาที่พ่อทานอยู่มี 4 ตัวค่ะ1.azilsartan (edarbi) 40mg2.atorvastatin sandoz 40mg3.hydrochlorothiazide 25mg4.manidipine (Madiplot) 20mgยาพวกนี้มีผลต่อไตไหมคะ
สวัสดีค่ะ ยา azilsartan เป็นยาลดความดันที่ใช้ได้อย่างปลอดภัยในคนที่มีค่าไตเสื่อม ยา atorvastatin sandoz เป็นยาลดไขมันที่ไม่ได้ขับทางไตเป็นหลัก จึงมีผลต่อไตค่อนข้างน้อย ยา hydrochlorothiazide เป็นยาความดันที่มักเลือกใช้ในคนที่เป็นโรคไต เพราะมีผลทำให้ไตเสื่อมได้น้อย ส่วนยา manidipine นั้นอาจจะต้องระวังในการให้ปริมาณสูงๆกรณีมีโรคไตอยู่แต่จริงๆแล้วโรคไตเสื่อมนั้นมักเกิดจากตัวโรคคือความดันโลหิตสูงเป็นหลักค่ะ การรับประทานยาเพื่อควบคุมความดันนั้นแม้จะมีผลต่อไตบ้าง ก็ยังดีกว่าการปล่อยให้มีความดันโลหิตสูงโดยไม่ควบคุม ซึ่งอันนั้นจะมีผลเสียต่อไตแน่นอนจึงแนะนำกินยาตามที่แพทย์สั่งสม่ำเสมอ และกลับไปติดตามอาการและติดตามค่าไตเป็นระยะค่ะ